ai4bharat/Pralekha huggingface dataset:
کابینہ
کابینہ نے پورے ملک میں سیلاب انتظام کے کاموں اور دریائی انتظام سے متعلق سرگرمیوں نیز سرحدی علاقوں سے متعلق کام کاج کے سلسلے میں 18-2017 ء سے 20-2019 ء کے دوران ‘‘ ایف ایم بی اے پی ’’ کو منظوری دی
نئی دہلی،07 مارچ / مرکزی کابینہ نے وزیر اعظم نریندر مودی کی قیاد ت میں پورے ملک میں سیلاب انتظام کے کاموں اور دریائی انتظام سرگرمیوں نیز 18-2017 ء سے 20-2019 ء کی مدت کے دوران سرحدی علاقوں میں انجام دیئے جانے والے کاموں کے لئے 3342.00 کروڑ روپئے کی مجموعی تخمینہ لاگت سے  پروگرام کو منظوری دے دی ہے ۔
فوائد:
ایف ایم بی اے پی اسکیم کا نفاذ ملک بھر میں موثر سیلابی انتظام ، مٹی کے کٹاؤ کی روک تھام ، ساحل سمندر پر ہونے والے مٹی کے کٹاؤ کی روک تھام کے لئے کیا جائے گا ۔ اس تجویز سے شہروں ، گاؤں ، صنعتی اداروں ، مواصلاتی روابط ، زرعی زمینوں ، بنیادی ڈھانچہ وغیرہ کو سیلاب اور مٹی کے کٹاؤ کےرکنےسے ملک بھر میں فائدہ حاصل ہو گا ۔ طاس والے علاقوں میں ، جو کام انجام دیئے جائیں گے ، اُن کے نتیجے میں دریاؤں میں طاس میں جمع ہونے والا گاد اور فاضل مٹی کے جماؤ کو بھی روکا جا سکے گا ۔
سرمایہ فراہمی کا طرز :
عام زمرے کی ریاستوں میں ایف ایم عنصر کے تحت ، جو امور انجام دیئے جائیں گے ، اُن کے لئے سرمایہ فراہمی کا طرز اس طرح سے ہو گا کہ اس میں 50 فی صد لاگت مرکز برداشت کرے گا اور 50 فی صد کے تناسب سے لاگت ریاستیں برداشت کریں گے ۔ شمال مشرقی ریاستوں یعنی سکم ، جموں و کشمیر ، ہماچل پردیش اور اترا کھنڈ کے لئے سرمایہ فراہمی کے طرز کا تناسب 70 فی صد  اور 30 فی صد  کا ہو گا ۔ آر ایم بی اے عنصر اپنی نوعیت کے لحاظ سے مخصوص اہمیت رکھتا ہے کیونکہ اس کا تعلق سرحدی علاقوں کی سرگرمیوں سے ہے اور یہ سرحدی علاقے ہمسایہ ممالک سے ملتے ہیں ۔ یہاں باہمی میکنزم کا لحاظ رکھا جائے گا ۔ متعلقہ پروجیکٹ اور کام کاج میں مرکزی حکومت کی جانب سے 100 فی صد کی عطیہ جاتی امداد فراہم کی جائے گی ۔
اہم نکات :
‘‘ ایف ایم بی اے پی ’’ اسکیم 12 ویں منصوبے کی دو جاری اسکیموں یعنی ‘‘ سیلابی انتظام پروگرام  ’’ اور سرحدی علاقوں سے متعلق ‘‘ دریائی انتظام کی سرگرمیوں اور کام کاج  ’’ کے عناصر کو باہم ضم کرکے تشکیل دی گئی ہے ۔ اسکیم کا مقصد ریاستی حکومتوں کو اہم اور حساس علاقوں میں واجب نوعیت کا تحفظ ، سیلاب کی صورت میں فراہم کرنا ہے اور اس کے لئے ڈھانچہ جاتی اور غیر ڈھانچہ جاتی اقدامات کو یکجا کرکے اقدامات کئے جاتے ہیں اور ریاستی / مرکزی حکومت کے ملازمین کی صلاحیتوں کو متعلقہ شعبوں میں جلاء بخشنے کے لئے بھی قدم اٹھائے جاتے ہیں ۔
اس اسکیم کے تحت ، جو امور انجام دیئے جائیں گے ، اُن کے نتیجے میں زمین کے کٹاؤ کو روکا جا سکے گا یعنی قدر و قیمت کی حامل زمین کا کٹاؤ روکنا ممکن ہو سکے گا ، سیلاب کی روک تھام ممکن ہو سکے گی اور سرحد کے ساتھ ساتھ امن برقرار رکھنے میں بھی مدد ملے گی ۔ اسکیم کا مقصد ایف ایم پی کے تحت جاری پہلے سے منظور شدہ پروجیکٹوں کی تکمیل ہے ۔ اس کے علاوہ ، یہ اسکیم ہائیڈرو – میٹرو لوجیکل مشاہدات اور سیلاب سے متعلق پیشن گوئیوں کا بھی لحاظ رکھے گی ، جن کا تعلق ہمسایہ ممالک تک جانے والی مشترکہ ندیوں سے ہے ۔ اس اسکیم کے تحت سروے اور تفتیش اور تفصیلی پروجیکٹ رپورٹ وغیرہ کی تیاری ، مشترکہ ندیوں میں آبی وسائل پروجیکٹ کی نوعیت اور ہمسایہ ممالک مثلاً پنچیشور ملٹی پرپز پروجیکٹ سبت کوسی – سن کوسی پروجیکٹ ، جو نیپال میں واقع ہے ، اُن کا بھی جائزہ لینا شامل ہے ، جس سے دونوں ممالک کو فائدہ حاصل ہو گا ۔
 
U. No. 1473
(Visitor Counter : 76
سٹرک ٹرانسپورٹ اور شاہراہوں کی وزارت
جناب نتن گڈکری نے کہا ہے کہ ہماری حکومت کوشش ہے کہ سماج کے آخری شخص تک پہنچے
سڑک ، ٹرانسپورٹ اور شاہراہوں کے مرکزی وزیر جناب نتن گڈکری نے کہا ہے کہ ہماری حکومت کی کوشش ہے کہ سماج کے آخری شخص تک پہنچے ، ان کی ترقی میں مدد کرے اور ان کی خدمت کرے ۔
سماجی انصاف اور تفویض اختیارات کے مرکزی وزیر ڈاکٹر وریندر کمار کے ہمراہ مرکزی حکومت کی نیشنل وایو شری اور اے ڈی آئی پی  اسکیم کے تحت آج جنوبی ناگپور میں بزرگ شہریوں اور معذور افراد میں مفت ساز و سامان کی تقسیم کے پروگرام کا افتتاح کرتے ہوئے جناب گڈکری نے کہا کہ ہم ، اس پروگرام کے تئیں عہد بستہ ہیں۔
سال 2016 میں، وزیر اعظم جناب نریندر مودی کی قیادت میں، حکومت نے ملک میں معذور افراد کے حقوق کا قانون جاری کیا تھا ۔ اس کو ذہن میں رکھتے ہوئے، راشٹریہ وایوشری یوجنا کے تحت 27 فروری سے 23 اپریل ، 2022 ء تک بزرگ شہریوں اور مختلف معذور افراد کے لئے اسکریننگ کیمپوں کا انعقاد کیا گیا ، جس میں ناگپور شہر میں 28000 اور دیہی ناگپور میں 8000 لوگوں سمیت تقریباً 36000 لوگوں کی اسکریننگ کی گئی ہے اور ان سبھی کو 2 لاکھ 41 ہزار آلات اور ساز و سامان تقسیم کئے گئے ۔ ان تمام آلات اور ساز و سامان کی کل قیمت 34.83 کروڑ روپئے ہے۔
ان آلات کی تقسیم کے لئے ناگپور شہر کے تمام چھ اسمبلی حلقوں میں پروگرام منعقد کئے جا رہے ہیں اور آج اس سلسلے کا پہلا پروگرام ہے۔ دکشن ناگپور اسمبلی حلقہ کے 9,018 فیض کنندگان کو کل 66 ہزار آلات دیئے گئے ہیں، جن کی کل لاگت 9 کروڑ روپئے سے زیادہ ہے۔
ان آلات کی 43 اقسام میں بنیادی طور پر تین پہیوں والی سائیکلیں ، وہیل چیئرز، واکنگ اسٹکس، ڈیجیٹل آلۂ سماعت ، بصارت سے محروم افراد کے لئے اسکرین ریڈنگ سے لیس اسمارٹ فون، بریل کین  کے ساتھ ساتھ مصنوعی ہاتھ اور پیر جیسے آلات بھی شامل ہیں۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 9536
(Visitor Counter : 78
صحت اور خاندانی بہبود کی وزارت
کووڈ راحتی امداد کو لے کر پیش رفت
اب تک ریاستوں اور مرکز کے زیر انتظام علاقوں کو 15567آکسیجن کنسنٹریٹر،15801آکسیجن سیلنڈر، 19آکسیجن جنریشن پلانٹ، 10950وینٹی لیٹر؍بی آئی پی اے پی، 6.6لاکھ ریمڈیشویر کی بوتلیں تیزی کے ساتھ پہنچائی؍مہیا کرائی گئیں ہیں
نئی دہلی،21؍مئی2021:
حکومت ہند کو 27 اپریل 2021 ء سے مختلف ممالک ؍تنظیموں کی طرف سے کووڈ -19راحتی امداد اور آلات کی شکل میں بین الاقوامی تعاون مل رہا ہے۔انہیں فوری طورپر ریاستوں اور مرکز کے زیر انتظام علاقوں کو پہنچایا جارہا ہے۔
اب تک مجموعی طورپر 15567آکسیجن کنسنٹریٹر ،15801آکسیجن سیلنڈر، 19 آکسیجن جنریشن پلانٹ، 10950 وینٹی لیٹر؍بی آئی، پی اے پی، 6.6لاکھ ریمڈیشویر کی بوتلیں 27 اپریل 2021ء سے 20 مئی 2021ء تک سڑک اور ہوائی راستوں سے ریاستوں اور مرکز کے زیر انتظام علاقوں کو پہنچایا گیا ہے۔
ویلس، قطر، اونٹاریو، متحدہ عرب امارات، اسپین، یو ایس آئی ایس پی ایف، گیلیڈ، ایلی لیلی، انڈین ڈینش چیمبر آف کامرس سے 20-19 مئی 2021ء کو وصول کی گئی اہم کھیپ۔
|
|
کھیپ
|
|
مقدار
|
|
آکسیجن کنسنٹریٹر
|
|
2,474
|
|
وینٹی لیٹرس؍بی آئی-پی اے پی؍سی پی اے پی
|
|
526
|
|
ریمڈیشویر
|
|
27,356
|
|
بیری سیٹی نِب
|
|
1,09,172
|
|
فیوی پیراویر
|
|
باکس104اس کے علاوہ ، وائرل ٹرانسپورٹ میڈیا ٹیوبس بھی موصول ہوئے۔
وصول کنندہ ریاستوں؍مرکز کے زیر انتظام علاقوں کو انہیں فوری طورپر مہیا کرانا اور منظم انداز میں ان کی تقسیم ایک مسلسل عمل ہے۔
مرکزی وزارت صحت مستقل طورپر اس کی وسیع طورپر نگرانی کررہی ہے۔امداد ، تعاون اور عطیہ کی شکل میں بین الاقوامی امداد کی شکل میں غیر ملکی کووڈ راحتی امدادی اشیاء کی وصولیابی اور ان کو مختص کرنے کےلئے مرکزی وزارت صحت میں ایک وقف تال میل سیل قائم کیا گیا ہے۔اس سیل نے 26 اپریل 2021ء سے کام کرنا شروع کردیا ہے۔ وزارت صحت کی جانب سے 2 مئی 2021ء سے ایک معیاری آپریشنز ، عمل وضع کیا گیا ہے اور اسے نافذ بھی کیا جاچکا ہے۔
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک 34.46 کروڑ ٹیکے لگائے جاچکے ہیں۔
گذشتہ 24 گھنٹوں کے دوران بھارت میں 44,111نئے معاملے درج ہوئے ہیں۔
ہندوستان میں زیر علاج مریضوں کی تعداد کم ہوکر4,95,533رہ گئی ہے،97 دنوں کے بعد 5 لاکھ سے کم ہیں۔
زیر علاج معاملے کل معاملوں کا1.62 فیصد ہیں۔
ملک بھر میں اب تک مجموعیطور پر 2,96,05,779 سے زیادہ افراد رو بہ صحت ہوچکے ہیں۔
گذشتہ 24 گھنٹوں کے دوران57,477مریض شفا یاب ہوئے ہیں۔
مسلسل51ویں دن یومیہ نئے معاملات کے مقابلےروزانہ شفایاب ہونے والوں کی تعداد زیادہ درج ہوئی۔
شفایابی کی شرحمیں اضافہ ہو کر97.06 فیصد ہوگئی ہے۔
متاثرہ مریضوں کی ہفتہ واری شرح 5 فیصد سے نیچے برقرار ہے، فی الحال یہ 2.50 فیصد ہے۔
متاثرہ مریضوں کی یومیہ شرح مسلسل26 دنوں سے 5 فیصد سے بھی کم ہے، اورسر دست یہ 2.35 فیصد ہے
جانچ کی صلاحیت میں خاطر خواہ ضافہ ہوا ہے اور کل 41.64 کروڑ سے زیادہ ٹیسٹ کئے جاچکے ہیں۔
وزارت سیاحت
آزادی کا اَمرت مہوتسو کے حصے کے طور پر وزارت سیاحت نے ’’گاندھی اِن بومبے‘‘ پر ایک آن لائن بک ریڈنگ سیشن کا اہتمام کیا
نئی دہلی،16؍مار چ : آزادی کا امرت مہوتسو تقریبا ت کے حصے کے طور پر وزارت سیاحت نے مشرقی خطے میں انڈیا ٹورزم ممبئی کے علاقائی دفتر کے توسط سے ’’گاندھی اِن بامبے‘‘ نامی کتاب پر ایک آن لائن بک ریڈنگ سیشن کا اہتمام 15 مارچ 2021 کو کیا گیا، جس میں اس کتاب کے مصنفین ڈاکٹر اوشا ٹھکر اور محترمہ سندھیا مہتہ نے شرکت کی۔
اس بک ریڈنگ سیشن کے دوران کتاب کے مصنفین ایک قصہ گو بن گئے اور انہوں نے حاضرین کو کتاب کے منتخب ابواب سے دلچسپ لائنیں پڑھ کر سنائیں اور اس طرح حاضرین اس دور میں پہنچ گئے کہ جب مہا تما گاندھی بمبئی ، جو اب ممبئی کے نام جانا جاتا ہے، کی سڑکوں پر چلا کرتے تھے۔
مصنفین نے یہ بتایا کہ ممبئی ، جو اس وقت بمبئی تھی، کس طرح گاندھی جی کی متعدد سیاسی سرگرمیوں کے لئے ایک شہ رگ بن گئی تھی۔ چنانچہ ان کی قیادت میں ملک کی آزادی کے لئے، جو جنگ لڑی گئی، یہ شہر تب آزادی کی جدو جہد کی سرگرمیوں کا ایک اہم مرکز تھا۔ مصنفین نے اس دور کو یاد کیا جب مہا تما گاندھی اس شہر کے مانی بھون میں قیام پذیر ہوا کرتے تھے اور کس طرح 1919 میں انہوں نے پہلی ملک گیر احتجاجی تحریک کا آغاز کیا۔ رولاٹ قانون کے خلاف ستیہ گرہ اسی شہر سے شروع ہوئی تھی، جس نے گاندھی جی کو بعد میں ایک اہم قائد بنا دیا تھا۔ مصنفین نے 1920 میں شروع کی گئی عدم تعاون تحریک اور 1942 میں ہندوستان چھوڑو تحریک کی بھی یاد دہانی کرائی، جن کا آغاز مہا تما گاندھی جی نے اسی شہر سے کیا تھا۔
وزارت سیاحت میں ایڈیشنل ڈائریکٹر جنرل محترمہ روپندر برار نے اپنے افتتاحی کلمات میں اس بات کا حوالہ دیا کہ وزارت سیاحت کس طرح ٹریول ٹریڈ اینڈ ہاسپلٹی ممبران ، گائڈ ، طلباء ، عوام کی شراکت داری سے مختلف تقریبات کا اہتمام کرکے آزادی کا امرت مہوتسو کی تقریبات منا رہی ہے۔ انہوں نے یہ بھی ذکر کیا کہ اس آزادی کا امرت مہوتسو کی تقریبات کا با ضابطہ آغاز وزیر اعظم جناب نریند رمودی نے گزشتہ 12 مارچ 2021 کو احمد آباد میں کیا اور اس موقع پر احمد آباد کے ہی سابر متی آشرم سے انہوں نے ایک پد یاترا کو ہری جھنڈی دکھا کر روانہ کیا۔
آزادی کا امرت مہوتسو  کے تحت مختلف نوعیت کی تقریبات کا اہتمام حکومت ہند کے ذریعے ہندوستان کی آزادی کے 75 سال کی یاد گار کے طور پر کیا جا رہا ہے۔ عوامی شراکت داری کے ذریعے اس مہو تسو کو ایک جن اُتسو کی شکل دی جائے گی۔
ڈاکٹر اوشا ٹھکر مانی بھون گاندھی سنگھرالیہ ممبئی کی صدر ہیں، وہ ممبئی کے ایس ایم ڈی ٹی ویمن یونیورسٹی میں پولیٹکل سائنس شعبہ میں پروفیسر اور صدر رہ چکی ہیں۔ جب کہ سندھیا مہتہ مانی بھون گاندھی ستیہ گرہ ممبئی میں ریسرچ اسکالر ہیں۔
۰۰۰۰۰۰۰۰


U-2589
(Visitor Counter : 296
وزیراعظم کا دفتر
وزیر اعظم 28 مئی کو گجرات کادورہ کریں گے
وزیراعظم ‘‘سہکار سے سمردھی’’ پر مختلف کوآپریٹو اداروں کے رہنماؤں کے ایک سیمینار سے خطاب کریں گے
وزیراعظم، افکو، کالول میں تعمیر کئے گئے نینو یوریا پلانٹ کاافتتاح کریں گے
وزیراعظم، اٹکوٹ، راجکوٹ میں ماتو شری کے ڈی پی ملٹی اسپیشلٹی اسپتال کابھی دورہ کریں گے اور وہاں ایک عوامی جلسے سے خطاب کریں گے
وزیراعظم جناب نریندر مودی، 28 مئی 2022 کو گجرات کادورہ کریں گے۔ وزیراعظم ، صبح 10 بجے کے قریب، راجکوٹ کے انکوٹ میں نئے تعمیر شدہ ماتو شری کے ڈی پی ملٹی اسپیشلٹی اسپتال کادورہ کریں گے۔ اس کے بعد وہ وہاں ایک عوامی جلسے سے خطاب کریں گے۔ اس کے بعد تقریباً 4 بجے ،وزیراعظم گاندھی نگر کے مہاتما مندر میں‘‘سہکار سے سمردھی’’ پر مختلف کو آپریٹو اداروں کے رہنماؤں سے خطاب کریں گے۔ جہاں وہ افکو کالول میں تعمیر کئے گئے نینو یوریا پلانٹ کا بھی افتتاح کریں گے۔
وزیر اعظم گاندھی نگر میں
گجرات کا کوآپریٹو سیکٹر پوری قوم کے لیے رول ماڈل رہا ہے۔ کوآپریٹو سیکٹر میں ریاست میں 84,000 سے زیادہ سوسائٹیاں ہیں۔ ان سوسائٹیوں سے تقریباً 231 لاکھ ممبران وابستہ ہیں۔ ریاست میں کوآپریٹو تحریک کو مزید مضبوط بنانے کی طرف ایک اور قدم میں، ‘سہکار سے سمردھی’ پر مختلف کوآپریٹو اداروں کے لیڈروں کے ایک سیمینار کا انعقاد مہاتما مندر، گاندھی نگر میں ہوگا۔ سیمینار میں ریاست کے مختلف کوآپریٹو اداروں کے 7000 سے زیادہ نمائندے شرکت کریں گے۔
کسانوں کی پیداواری صلاحیت کو بڑھانے اور ان کی آمدنی بڑھانے میں مدد کرنے کے ذرائع فراہم کرنے کی کوشش میں، وزیر اعظم آئی ایف ایف سی او، کلول میں تقریباً 175 کروڑ روپے کی لاگت سے تعمیر کیے گئے نینو یوریا  پلانٹ کا بھی افتتاح کریں گے۔ الٹرا ماڈرن نینو فرٹیلائزر پلانٹ نینو یوریا کے استعمال سے فصل کی پیداوار میں اضافے کو مدنظر رکھتے ہوئے قائم کیا گیا ہے۔ پلانٹ روزانہ 500 ملی لیٹر کی تقریباً 1.5 لاکھ بوتلیں تیار کرے گا۔
اٹکوٹ، راجکوٹ میں وزیراعظم
ماتوشری کے ڈی پی ملٹی اسپیشلٹی ہسپتال، جس کا وزیر اعظم دورہ کر رہے ہیں، شری پٹیل سیوا سماج کے زیر انتظام ہے۔ یہ اعلیٰ درجے کے طبی آلات مہیا کرے گا اور علاقے کے لوگوں کو عالمی معیار کی صحت کی سہولیات فراہم کرے گا۔ دورے کے بعد وزیراعظم عوامی تقریب سے خطاب کریں گے۔
وزارت خزانہ
وزیر خزانہ نے مالی سیکٹر اور کیپٹل مارکیٹ کے نمائندوں کے ساتھ بجٹ سے پہلے کا صلاح ومشورہ کیا
نئی دہلی،16؍دسمبر،خزانے اور کارپوریٹ امور کی مرکزی وزیر محترمہ نرملا سیتا رمن نے آج یہاں آنے والے عام بجٹ 21-2020 کے سلسلے میں مالی سیکٹر اور کیپٹل مارکیٹ کے فریقوں کے ساتھ بجٹ سے پہلے کے صلاح ومشورے کے لئے اپنی دوسری میٹنگ کی۔
میٹنگ کے دوران جن معاملات تبادلہ خیال کیا گیا ، اُن میں بینکوں سے قرضوں کی فراہمی میں اضافہ ، پی جے نائک کمیٹی کی سفارشات پر خصوصی توجہ کے ساتھ سرکاری سیکٹر کے بینکوں کی حکمرانی میں تبدیلی ، بانڈ مارکیٹ کی تشکیل ، جزوی کریٹڈ گارنٹی اسکیم کے فوائد ، زمین و جائداد کے سیکٹر میں متبادل سرمایہ کاری فنڈ اور این بی ایف سیز میں دباؤ کو کم کرنے کے اقدامات سمیت دیگر امور شامل تھے۔
میٹنگ میں وزیر خزانہ کے ساتھ خزانے اور کارپوریٹ امور کے وزیر مملکت جناب انوراگ ٹھاکر ، فائنانس کے سکریٹری جناب راجیو کمار ، اقتصادی امور کے سکریٹری جناب اتانو چکرورتی ، ریونیو سکریٹری اجے بھوشن پانڈے ، سی بی ڈی ٹی کے چیئرمین پرمود چندر مودی ، سی بی آئی سی کے چیئر مین پی کے داس وزارت اور خزانہ کے سی ای اے ڈاکٹر کے وی سبرامنین اور دیگر عہدیدار شامل تھے۔
مالی سیکٹر اور کیپٹل مارکیٹ کے نمائندوں نےبھارتی مارکیٹس میں تیزی لانے کی خاطر بینکوں سے قرضوں کی فراہمی میں اضافے ، سرکاری سیکٹر کے بینکوں کی حکمرانی ، رسک کیپٹل کے امور ، این بی ایف سیز میں دباؤ کو کم کرنے اور کارکردگی کو بہتر بنانے ، متبادل سرمایہ کار فنڈ ، میوچول فنڈ تجارتی تمسکات اور بانڈ کے فیچرس کو معیاری بنانے ، جی ایس ٹی کو کم کرکے لیزنگ میں فروغ دینے ، ٹرم انشورنس میں اضافہ کرنے کی خاطر اس پر جی ایس ٹی کی شرحوں کو کم کرنے اور کے وائی سی ضابطوں کو آسان بناکر ڈیجیٹل طور پر سر گرم صارفین کے لئے آسان قرض فراہم کرنے کے بارے میں کئی مشورے دیئے گئے، اس کے علاوہ اسٹینڈ اپ انڈیا اسکیم کے لئے پرائیویٹ بینکوں سے تعاون میں اضافہ کرنے کی سفارشات بھی موصول ہوئیں۔
مالی سیکٹر اور کیپٹل مارکیٹس کے جن اہم فریقوں نے میٹنگ میں شرکت کی ، ان میں ریزرو بینک آف انڈیا کے ڈپٹی گورنر این ایس وشواناتھن ، اسٹیٹ بینک آف انڈیا کے چیئرمین رجنیش کمار ، ڈبلیو ٹی ایم  پی ایف آر ڈی اے کے سپراتم بند اپادھیائے، سے بی کی کُل وقتی رکن مادھابی پوری بُچ ، پنجاب نیشنل بینک کے ایگزیکیٹو ڈائریکٹر ایل وی پربھاکر ، ایل آئی سی کے چیئرمین ایم آر کمار ، کوتک مہندرا بینک لمیٹڈ کے ایم ڈی اور سی ای او اُودھے کوتک، بینک آف بڑودہ کے ایگزیکیٹو ڈائریکٹر ایس ایل جین ، سیٹی بینک کے سرکاری امور اور بزنس ڈیولپمنٹ کے سربراہ اور ایم ڈی اشوک سوروپ،ایڈل ویز کے سی ای او رشیش شاہ ، متھوٹ گروپ کے سینئر جنرل مینجر راکیش دیوان ، بندھن بینک کے ایم ڈی اور سی ای او چندر شیکھر گھوش ، ایسوسی ایشن آف میوچول فنڈ آف انڈیا  کے چیف ایگزیکیٹو این ایس ونکٹیش ، آئی سی آئی سی آئی پروڈینشل لائف انشورنس کمپنی لمیٹڈ کے سی ای او ، این ایس کنن ، بینک بازار کے چیف بزنس آفیسر نوین اشوک کمار چندانی، ایف آئی ڈی سی کے شریک چیئر مین رمن اگر وال ، آئی سی آئی سی آئی بینک لمیٹڈ کے گلوبل مارکیٹس کے گروپ ہیڈ پرسنا بالا چندر ، ایچ ڈی ایف سی بینک لمٹیڈ کے کارپوریٹ بینکنگ کے گروپ ہیڈ راہل شکلا ، ڈی آئی سی سی آئی کے چیئرمین ملنڈ کاملے، میکس لائف انشورینس کے ایم ڈی اور سی ای او پرشانت ترپاٹھی اور دیگر شامل تھے۔
۔ ۔ ۔ ۔ ۔
U-5876
(Visitor Counter : 45
کانکنی کی وزارت
کانوں کی وزارت نے نیشنل جیو سائنس ایوارڈز -2022 کے لیے نامزدگیاں مدعو کیں
کانوں کی وزارت بنیادی/ اپلائیڈ جیو سائنسز، کان کنی اور اس سے منسلک شعبوں میں شراکت کے لیے نیشنل جیو سائنس ایوارڈز-2022 کے لیے نامزدگیاں مدعو کی ہیں ۔ یہ ایوارڈز، جو 1966 میں قائم کیے گئے تھے اور ہر سال دیئے جاتے ہیں، وزارت کی جانب سے ماہر ارضیات کی حوصلہ افزائی کے لیے ایک پہل ہے۔ نیشنل جیو سائنس ایوارڈز تین اقسام کے ہیں:
اے۔ نیشنل جیو سائنس ایوارڈ برائے لائف ٹائم اچیومنٹ: ایوارڈ برائے لائف ٹائم اچیومنٹ  کسی ایسے فرد کو دیا جائے گا جس کی زندگی بھر کی غیر معمولی کامیابی ہو جو کہ این جی اے ریگولیشن 2022 کی شق 2 میں مذکور کسی بھی شعبہ میں پائیدار اور نمایاں شراکت کے لیے ہو۔یہ ایوارڈ 5 لاکھ روپے نقد انعام اور ایک سرٹیفکیٹ پر مشتمل ہوگا۔
بی۔ نیشنل جیو سائنس ایوارڈ: این جی اے ریگولیشن 2022 کی شق 2 میں مذکور کسی بھی شعبے میں قابل قدر شراکت کے اعتراف میں نیشنل جیو سائنس ایوارڈ  افراد یا ٹیم  کو دیا جائے گا۔ ہر ایوارڈ میں 3 لاکھ روپے کا نقد انعام دیا جائے گا اور ایک سرٹیفکیٹ۔ ٹیم ایوارڈ کی صورت میں، ایوارڈ کی رقم برابر تقسیم کی جائے گی۔
سی۔ نیشنل ینگ جیو سائنٹسٹ چایوارڈ: ینگ جیو سائنٹسٹ ایوارڈ  31 دسمبر 2021 تک 35 سال سے کم عمر کے فرد کو جیو سائنسز کے کسی بھی شعبے میں شاندار تحقیقی کام کے لیے دیا جائے گا۔ اس ایوارڈ میں ایک لاکھ روپے کے نقد انعام کے علاوہ ریسرچ گرانٹ 5,00,000 روپے پانچ سالوں پر محیط، بشرطیکہ اطمینان بخش سالانہ پیشرفت اور ترقی ہو، اور ایک سرٹیفکیٹ کے ساتھ۔
این جی اے ریگولیشن 2022 کی شق 2 میں بیان کردہ کسی بھی شعبے میں نمایاں شراکت کے ساتھ ہندوستان کا کوئی بھی شہری ان ایوارڈز کے لیے اہل ہوگا۔ نیشنل ایوارڈز پورٹل، یعنی https://www.awards.gov.in پر یکم نومبر 2022 سے نامزدگیاں آن لائن موصول ہو رہی ہیں۔ نامزدگیوں کی وصولی کی آخری تاریخ 30 نومبر 2022 ہے۔ نیشنل ایوارڈ پورٹل کے ذریعے آن لائن موڈ کے علاوہ دیگر نامزدگیوں کو قبول نہیں کیا جائے گا۔
مزید تفصیلات کے لیے، ویب سائٹ https://www.awards.gov.in پر ’نیشنل جیو سائنس ایوارڈز ریگولیشنز 2022‘ کا حوالہ دے سکتے ہیں۔ ڈائرکٹر ، منسٹری آف مائنز، کمرہ نمبر 306-ڈی، شاستری بھون، ڈاکٹر راجندر پرساد روڈ، نئی دہلی - 110001، ٹیلی فیکس - 01123385329، ای میل: ngawards-mines[at]gov[ سے بھی معلومات حاصل کی جاسکتی ہیں۔
کوئلے کی وزارت
ہریانہ میں کوئلے کی قلت
کوئلہ ، کان کنی اورپارلیمانی امور کےمرکزی وزیر جناب پرہلاد جوشی نے آج لوک سبھا میں ایک تحریری جواب میں بتایا کہ مرکزی بجلی اتھارٹی کے مطابق 2022-23  کے دوران ہریانہ میں کوئلےپر مبنی تھرمل پیداوار 8807.94 ملین یونٹ  تھی، جبکہ پچھلے سال اسی مدت کے دوران یہ 4602.08 ملین یونٹ تھی۔ اس طرح 2022-23 میں اس میں 91 فیصدکا اضافہ درج کیا گیا۔
ملک میں کوئلے کے سب سے بڑاسپلائر کول انڈیالمیٹڈ نے اسی مدت تمام سابقہ ریکارڈ س کو پیچھے چھوڑتے ہوئےرواں مالی سال کے پہلے تین ماہ میں بجلی کے سیکٹر کو 152.59 میٹرک ٹن کوئلہ روانہ کیا اور پچھلے سال اسی مدت کے مقابلے 19 فیصد کی نمو حاصل کی ۔ اسی طرح سنگارینی کولکریزکمپنی لمیٹڈ  نے پچھلے سال اسی مدت کے مقابلے 4.1 فیصد کی شرح نمو حاصل کرتے ہوئے رواں مالی سال کےپہلے سہ ماہی میں بجلی کے سیکٹر کو 14.43 میٹرک ٹن کوئلہ روانہ کیا۔ مرکزی بجلی اتھارٹی  کے مطابق بجلی پلانٹس میں کوئلے کا اسٹاک میں کافی سدھار آیا اور کوئلے کااسٹاک 31 مارچ 2022 کو 25.6 میٹرک ٹن کی سطح پر تھا جو 26 جولائی 2022 کو بڑھ کر 29.5 میٹرک ٹن تک پہنچ گیا ۔
بجلی کے سیکٹرکے لئے کوئلے کی سپلائی کے مسئلے سے نمٹنے کے لئے کوئلےکی وزارت، بجلی کی وزارت ریلوے کی وزارت، سی ای اے، سی آئی ایل اور ایس سی سی ایل کے نمائندوں پر مشتمل ایک بین وزارتی ذیلی گروپ مستقبل طور پر میٹنگ کرتا ہےتاکہ تھرمل پاور پلانٹس کے لئے کوئلے کی سپلائی بڑھانےکے لئےمختلف آپریشنل فیصلے کئے جاسکیں ساتھ ہی ساتھ پاورپلانٹس میں کوئلے کے اسٹاک کی نازک صورتحال کو دور کرنے سمیت بجلی کے سیکٹر سے متعلق کسی بھی ہنگامی صورتحال سے نمٹا جاسکے۔ اس کے علاوہ ایک بین وزارتی کمیٹی بھی تشکیل دی گئی ہے جو ریلوے بورڈ کے چیئرمین کوئلے کی وزارت کے سکریٹری، ماحولیات ، جنگلات اورآب وہوا میں تبدیلی کی وزارت کے سکریٹری اور بجلی کی وزارت کے سکریٹری پر مشتمل ہے،اس کمیٹی کا مقصد کوئلے کی سپلائی کوبڑھانےکی نگرانی کرنا اور بجلی کی پیداوار کی صلاحیت پر نگاہ رکھنا ہے ۔ نئی اورقابل تجدید توانائی کی وزارت کے سکریٹری اور سی ای اے کے چیئرپرسن مدعوئین کے طور پر منتخب کیا جاتا ہے جیسا کہ اور جب آئی ایم سی کی ضرورت ہوتی ہے۔
وزیراعظم کا دفتر
وزیر اعظم نے جموں و کشمیر کی اپنی پارٹی کے 24 رکنی وفد سے ملاقات کی
نئی دہلی، 15 مارچ 2020 / وزیر اعظم جناب نریندر مودی نے آج نئی دلی میں لوک کلیان مارگ میں جناب الطاف بخاری کی قیادتی میں جموں و کشمیر کی اپنی پارٹی کے 24 رکنی وفد سے ملاقات کی۔
وفد سے بات چیت کے دوران ، وزیر اعظم نے جموں و کشمیر کی کایا پلٹ کے لئے جن بھاگیداری کی اپیل کی اور ایسی انتظامیہ کی اہمیت پر زور دیا جو عام لوگوں کی آواز کو اہمیت دیتی ہو۔ وزیر اعظم نے کہا کہ خطے میں جمہوریت کو سیاسی یکجہتی کے تیز رفتار عمل کے ذریعے ہی مستحکم کیا جا سکتا ہے۔
وزیر اعظم نے نوجوانوں کو بااختیار بنانے سے متعلق اپنے خیالات کا اظہار کرتے ہوئے کہا کہ نوجوانوں کو جموں و کشمیر کی ترقی کے لئے تحریک دینے کا کام کرنا چاہئے۔ جموں وکشمیر کی مجموعی کایا پلٹ کے لیے انہوں نے ہنرمندی کی ترقی اور نوجوانوں کے لئے روزگار کے نئے مواقع پیدا کرنے کی اہمیت پر بھی روشنی ڈالی۔
وزیر اعظم نے وفد کو یقین دلایا کہ حکومت سیاحت جیسے شعبوں میں سرمایہ کاری کے نئے مواقع پیدا کرکے اور بنیادی ڈھانچے کی ترقی پر زیادہ توجہ مرکوز کر کے خطے کی معاشی ترقی کے لئے پابند عہد ہے۔ انہوں نے جموں و کشمیر کو درپیش تمام مسائل کے حل کے لئے حکومت کے ذریعے مکمل تعاون کی یقین دہانی کرائی۔
وزیر اعظم نے وفد کے ساتھ مختلف موضوعات پر بات چیت کی مثلاً آبادیاتی تبدیلی پر تشویش ، حد بندی کے عمل اور ریاستی سکونت ۔ پارلیمنٹ میں اپنے بیان کا ذکر کرتے ہوئے وزیر اعظم نے اس بات پر زور دیا کہ حکومت جموں و کشمیر کے ریاست کے درجے کی امید کو حقیقت کا جامہ پہنانے کے لیے عوام کے تمام طبقات کے ساتھ مل کر کام کرے گی۔
اپنی پارٹی کے صدر جناب الطاف بخاری نے کہا کہ 5 اگست 2019 کو جب دفعہ 370 اور دفعہ 35-اے کو منسوخ کیے جانے کا فیصلہ کیا گیا تھا وہ جموں و کشمیر کے لئے ایک تاریخی لمحہ تھا۔
وفد نے جموں و کشمیر کی ترقی کے لئے وزیر اعظم کی بے پناہ حمایت اور انتھک کوششوں پر ان کا شکریہ ادا کیا۔ انہوں نے خطے میں امن و سلامتی برقرار رکھنے کے لئے حکومت ، سیکیورٹی ایجنسیوں اور جموں و کشمیر کے عوام کی کوششوں کی بھی تعریف کی۔
۔۔۔۔۔۔۔۔۔۔
م ن۔ ا گ ۔ م ت ح ۔
U- 1229
(Visitor Counter : 71
ٹیکسٹائلز کی وزارت
جی ایس ٹی کونسل نے 45 ویں جی ایس ٹی کونسل کے اجلاس میں سفارش کردہ ٹیکسٹائل میں شرحوں میں تبدیلی کے پہلے فیصلے کو موخر کرنے کی سفارش کی ہے
ٹیکسٹائل شعبے میں موجودہ شرحیں یکم جنوری 2022 کے بعد بھی جاری رہیں گی
نئی دہلی، 31 دسمبر 2021:
محکمہ ریونیو نے 18.11.2021 کو ایم ایم ایف، ایم ایم ایف یارن، کپڑے اور ملبوسات پر جی ایس ٹ کی12 فیصد شرح کا نوٹیفکیشن جاری کیا تھا جو یکم جنوری 2022 سے نافذ ہونا تھا۔
جی ایس ٹی سلیب میں 5 فیصد سے 12 فیصد تک ترمیم کے خلاف کپڑے اور ملبوسات کی صنعت نے نمائندگی کی۔
ٹیکسٹائل کے عزت مآب وزیر جناب پیوش گوئل کی فاضل قیادت میں ٹیکسٹائل کی عزت مآب وزیر مملکت محترمہ درشنا جردوش نے ٹیکسٹائل صنعتوں کے تحفظات کے حوالے سے ٹیکسٹائل صنعت اور تجارتی نمائندوں کے وفد کی عزت مآب وزیرخزانہ کے ساتھ میٹنگ کا اہتمام کیا۔
کپڑے کی وزیر مملکت کی ترغیب کے بعد جی ایس ٹی کونسل کا 46 واں اجلاس آج مرکزی وزیر خزانہ و کارپوریٹ امور محترمہ نرملا سیتارامن کی سربراہی میں منعقد ہوا۔ جی ایس ٹی کونسل نے اپنے 45 ویں اجلاس میں سفارش کردہ ٹیکسٹائل میں شرحوں میں تبدیلی کے پہلے فیصلے کو موخر کرنے کی سفارش کی ہے۔ نتیجتاً ٹیکسٹائل کے شعبے میں موجودہ شرحیں یکم جنوری 2022 کے بعد بھی جاری رہیں گی۔
ٹیکسٹائل کی وزارت نے اس بات پر تشکر کا اظہار کیا ہے اور عزت مآب وزیر اعظم اور مرکزی وزیر خزانہ و کارپوریٹ امور کی شکر گزار ہے کہ انھوں نے صنعت کے اسٹیک ہولڈرز کی درخواستوں پر غور کیا۔ خاص طور پر موجودہ مشکل دور میں جب کہ یہ شعبہ بحالی کی راہ پر گام زن ہے۔
بجلی کی وزارت
ایس جے وی این نے ہماچل پردیش میں 382 میگاواٹ سنی ڈیم ہائیڈرو الیکٹرک پروجیکٹ کے لیے سرمایہ کاری کو منظوری دی
اقتصادی امور کی کابینہ کمیٹی نے، جس کی صدارت عزت مآب وزیر اعظم جناب نریندر مودی نے کی، نے ہماچل پردیش میں ایس جے وی این لمیٹڈ کے ذریعہ 2614.51 کروڑ روپے کی تخمینہ لاگت سے 382 میگاواٹ کے سنی ڈیم ہائیڈرو الیکٹرک پروجیکٹ کو منظوری دی ہے۔ اس نے انفراسٹرکچر کو فعال کرنے کے لیے حکومت ہند کی جانب سے بجٹ کے تعاون کے طور پر 13.80 کروڑ روپے کی سرمایہ کاری کو بھی منظوری دی ہے۔ جنوری 2022 تک کل 246 کروڑ روپے کے مجموعی اخراجات کے لیے بھی بعد از عمل منظوری دی ہے۔
2,614 کروڑ روپے کی پروجیکٹ لاگت میں 2246.40 کروڑ روپے کی اصل لاگت، 358.96 کروڑ روپے کی تعمیر کے دوران سود  اور 9.15 کروڑ روپے کے فنانسنگ چارجز  شامل ہیں۔ مقدار میں تغیر کی وجہ سے لاگت کے تغیرات کے لیے نظرثانی شدہ لاگت کی پابندیاں  اور بلڈر کو قابل ادائیگی وقت کی حد منظور شدہ لاگت کے 10 فیصد تک محدود ہوگی۔
آتم نربھر بھارت ابھیان کے اغراض و مقاصد کو مدنظر رکھتے ہوئے، ایس جے وی این کی طرف سے 382 میگاواٹ سنی ڈیم ایچ ای پی کے قیام کی موجودہ تجویز مقامی سپلائرز/مقامی اداروں کو مختلف فوائد فراہم کرے گی اور روزگار کو فروغ دینے کے علاوہ ملک کے اندر کاروباری مواقع کی حوصلہ افزائی کرے گی۔ خطے کی سماجی و اقتصادی ترقی منصوبے کے نفاذ سے تقریباً 4000 افراد کو پراجیکٹ کی چوٹی تعمیر کے دوران براہ راست اور بالواسطہ روزگار ملے گا۔
ش ح۔ ش ت۔ج
Uno-105
(Visitor Counter : 59